Svensketrøbbel i prologen
Elin Mohlin glemte å velge seg et kvartfinaleheat etter at hun hadde tatt seg videre fra prologen, noe som førte til at Det internasjonale skiforbundet plasserte henne. – Jeg har jo aldri vært med på dette før, sier hun til Expressen. Egentlig skal løperne velge kvartfinaleheat. Løperen som ble nummer elleve i prologen, velger først. Deretter løperen på 10.-plass, 9.-plass og helt ned til prologvinneren. Så velger løperne fra 12.-plass og oppover. – Det spiller ingen rolle. Alle heat er jo så tøffe, mener Mohlin. Heller ikke Emil Johansson hadde direkte flyt. Svensken hadde samme tid som Dominik Baldauf – mannen som endte som nummer 30 i prologen – men svensken mistet kvartfinalebilletten på rankingpoeng. ANBEFALES: Skinstad knekt av NorthugIngvild Flugstad Østberg var raskest av alle på prologen i Lahti. Rett bak Gjøvik-jenta fulgte Jessica Diggins, Maiken Caspersen Falla, Astrid Uhrenholdt Jacobsen og Mari Eide. Sammenlagtleder Therese Johaug sikret viktige verdenscuppoeng da også hennes tid var blant de 30 beste. Det er ventet at Østberg kommer til å ta kraftig inn på Johaugs forsprang i dag. Prologvinneren er nemlig den eneste reelle utfordreren i kampen om seier i verdenscupen totalt. Før dagens renn leder Johaug med hele 208 poeng. Maria Strøm Nakstad var den eneste norske jenta som ikke maktet å ta seg videre fra prologen. Saken fortsetter under videoenI herreprologen var finske Martti Jylhä raskest, tett etterfulgt av Federico Pellegrino og Finn Hågen Krogh. Alle de elleve nordmennene tok seg greit videre. Følgende norske damer er kvartfinaleklare: Astrid Uhrenholdt Jacobsen, Maiken Caspersen Falla, Heidi Weng, Ragnhild Haga, Ingvild Flugstad Østberg, Therese Johaug, Kathrine Harsem og Mari Eide Følgende norske herrer er kvartfinaleklare: Petter Northug, Finn Hågen Krogh, Ola Vigen Hattestad, Sondre Turvoll Fossli, Eirik Brandsdal, Sindre Bjørnestad Skar, Emil Iversen, Håvard Solås Taugbøl, Pål Golberg, Martin Løwstrøm Nyenget og Mathias Rundgreen
Det er ordentlig kladdeføre for svenskene for tiden. Heller ikke i dag gikk alt som det skulle for «söta bror».